jkorsvik/nowiki_second_scrape_merged huggingface dataset:
Anisembiidae

Anisembiidae er en familie  med insekter innen ordenen spinnfotinger.  


== Utseende ==
Som alle spinnfotinger er de lange og slanke insekter med korte bein og store spinnkjertler på framføttene.
Hodet er ovalt, lengre enn bredt, med små fasettøyne og trådformede antenner. Kroppen er smal og jevnbred. De fleste er vingeløse, men noen hanner kan ha vinger. Bakerst har de to korte haletråder (cerci).


== Utbredelse ==
Familien finnes bare i tropiske områder av Sør- og Mellom-Amerika.
Den nordligste arten, Anisembia texana, lever i det sørlige USA.


== Systematisk inndeling ==

Insekter, Hexapoda
Egentlige insekter, Dicondylia
"Nyvinger", Neoptera
Ordenen spinnfotinger, Embioptera (Embidiina)
Familien Anisembiidae Davis, 1940
Slekten Anisembia Krauss, 1911 – én art
Slekten Bulbocerca – to arter
Slekten Chelicerca – 16 arter
Slekten Dactylocerca Ross, 1940 – 4 arter
Slekten Mesembia – 7 arter
Slekten Pelorembia – én art
Slekten Saussurembia – tre arter
Slekten Stenembia – én art


== Kilder ==
Liste over verdens spinnfotinger


== Eksterne lenker ==
(en) Anisembiidae i Encyclopedia of Life 
(en) Anisembiidae i Global Biodiversity Information Facility 
(en) Anisembiidae hos Fossilworks 
(en) Anisembiidae hos ITIS 
(en) Anisembiidae hos NCBI 
Anisembiidae – detaljert informasjon på Wikispecies 
Norsk entomologisk forening – Norsk entomologisk forening, En forening for og om Insekter.
Bilder av Anisembia texana
Australembiidae

Australembiidae er en familie med insekter innen ordenen spinnfotinger.  


== Utseende ==
Som alle spinnfotinger er de lange og slanke insekter med korte bein og store spinnkjertler på framføttene.


== Utbredelse ==
Familien finnes bare i den østlige delen av Australia.


== Systematisk inndeling ==

Insekter, Hexapoda
Egentlige insekter, Dicondylia
Nyvinger, Neoptera
Ordenen spinnfotinger, Embioptera (Embidiina)
Familien Australembiidae
Slekten Australembia – 2 arter
Slekten Metoligotoma Davis, 1936 – 16 arter


== Kilder ==
Australian Faunal Directory, Australembiidae
Liste over verdens spinnfotinger


== Eksterne lenker ==
(en) Australembiidae i Global Biodiversity Information Facility 
(en) Australembiidae hos NCBI 
Australembiidae – detaljert informasjon på Wikispecies 
Norsk entomologisk forening – Norsk entomologisk forening, En forening for og om Insekter.
Fot av et eksemplar
Sean Sherk

Sean Sherk (født 5. august 1973 i St. Francis i Minnesota) er en amerikansk MMA-utøver som for tiden er signert til promotøren UFC. Han er tidligere lettvekt tittelholder for UFC, men ble fratatt tittelen da han ble tatt for bruk av doping, en beskyldning og avgjørelse han fortsatt kjemper mot. Han har også konkurrert i weltervektklassen.


== MMA meritter ==


== Referanser ==


== Eksterne lenker ==
(en) Offisielt nettsted 
(en) Sean Sherk – kategori av bilder, video eller lyd på Commons 
(en) Sean Sherk på Internet Movie Database 
(en) Sean Sherk hos The Movie Database 
(en) Sean Sherk – Sherdog 
Artikkelen har ingen egenskaper for sosiale medier i Wikidata
Rajpur Sonarpur

Rajpur Sonarpur (bengali: রাজপুর সোনারপুর) er en tvillingby og en kommune i South 24 Parganas distrikt i den indiske delstaten Vest-Bengal. Selv om Rajpur og Sonarpur utgjør én felles kommune er de to separate byer. Byen inngår i Kolkatas storbyområde.


== Geografi ==
Rajpur Sonarpur har koordinatene 
22,4382026°N 88,4320450°Ø og ligger gjennomsnittlig 9 meter over havet (moh).


== Demografi ==
Ved folketellingen i 2001 hadde Rajpur Sonarpur kommune en befolkning på 336 390. Området utgjorde 49,26 km². Menn utgjorde 52 % av befolkningen, kvinnene 48 %. Rajpur Sonarpur hadde da en gjennomsnittlig lesekyndighet på 78 %, noe som var høyere enn landsgjennomsnittet på 59,5 %. Blant menn var det 83 % lesekyndige, mens 73 % av kvinnene kunne lese. 9 % av befolkningen var barn under 6 år. 
Med delingen av India fulgte en massiv tilstrømning av flyktninger fra Øst-Pakistan til Kolkata og omegn. Av over en million flyktninger som gikk inn i Vest-Bengal bare i 1950, bosatte de fleste seg som husokkupanter i området mellom Naihati og Sonarpur på østbredden av Hooghly-elven, og mellom Mogra og Uluberia på vestbredden.


== Politikk og administrasjon ==
Rajpur Sonarpur blir styrt av et byråd som består av representanter fra de partiene i området som har størst oppslutning. 
Indias Kommunistiske Parti (Communist Party of India, CPI) har solid fotfeste i området, hvor de fleste innbyggerne er mer eller mindre fattige bønder og arbeidere. I hele delstaten Vest-Bengal fikk partiet over 70 % av stemmene ved parlamentsvalget i 2004. 


== Utdanning ==
Det finnes mange grunnskoler og videregående skoler i byen, men ingen institusjoner for høyere utdanning. Det finnes imidlertid et college, Sonarpur Mahavidyalaya, som tilhører University of Calcutta. 


== Urent drikkevann ==
Høye verdier av arsen har blitt funnet i grunnvannet i tolv av blokkene i distriktet. Vannprøver tatt fra brønner i de rammede områdene inneholdt arsen i større mengder enn det normale (10 mg/L, som er fastsatt maksimumsverdi av WHO). De rammede blokkene er Baruipur, Bhangar I, Bhangar II, Bishnupur I, Bishnupur II, Basanti, Budge Budge I, Canning I, Canning II, Sonarpur, Magrahat II og Jaynagar I.


== Referanser ==
Clothodidae

Clothodidae er en familie  med insekter innen ordenen spinnfotinger.  


== Utseende ==
Som alle spinnfotinger er de lange og slanke insekter med korte bein og store spinnkjertler på framføttene.


== Utbredelse ==
Familien finnes bare i tropisk Sør-Amerika.


== Systematisk inndeling ==

Insekter, Hexapoda
Egentlige insekter, Dicondylia
"Nyvinger", Neoptera
Ordenen spinnfotinger, Embioptera (Embidiina)
Familien Clothodidae Tillyard, 1937
Slekten Antipaluria – 7 arter
Slekten Chromatoclothoda – 5 arter
Slekten Clothoda – 4 arter
Slekten Cryptoclothoda – én art


== Kilder ==
Liste over verdens spinnfotinger


== Eksterne lenker ==
(en) Clothodidae i Global Biodiversity Information Facility 
(en) Clothodidae hos Fossilworks 
(en) Clothodidae hos NCBI 
Clothodidae – detaljert informasjon på Wikispecies 
Norsk entomologisk forening – Norsk entomologisk forening, En forening for og om Insekter.
Sound of the Apocalypse

Sound of the Apocalypse er et musikkalbum fra Black Bonzo som kom ut i 2007. Utgivelsen ble spilt inn i Skellefteå og er oppfølgeren til debutalbumet Lady of the Light. Utgivelsen følger dens musikalske fotspor innenfor progressiv rock, men i motsetning til den første utgivelsen og albumets tittel er ikke denne like tung. Lydbildet kan minne om Uriah Heep, Deep Purple, Kansas, Quatermass, Opeth og Jethro Tull.
Utgivelsen kom ut i tre versjoner; En japansk versjon med to ekstra komposisjoner og to andre versjoner lansert på verdensbasis i henholdsvis jewel case og Digipack.


== Sporliste ==
«Thorns Upon a Crown» (6.51)
«Giant Games» (5.56)
«Yesterday's Friends» (7.10)
«The Well» (6.18)
«Intermission – Revelation Song» (1.59)
«Ageless Door» (5.23)
«Iscariot» (7.22)
«Sound of the Apocalypse» (13.01)


== Personell ==
Magnus Lindgren – vokaler
Joakim Karlsson – akustiske gitarer, elektrisk gitar, fløyte og vokaler
Mikael Israelsson – trommer og vokaler
Anthon Johansson – bass og vokaler
Nicklas Åhlund – Hammond C3, Moog, Roland Juno, Mellotron, piano og vokaler


== Eksterne lenker ==
(en) Sound of the Apocalypse på Discogs 
(en) Sound of the Apocalypse på MusicBrainz
Embiidae

Embiidae er en familie  med insekter innen ordenen spinnfotinger.  


== Utseende ==
Som alle spinnfotinger er de lange og slanke insekter med korte bein og store spinnkjertler på framføttene. Kroppen er smal og jevnbred, hodet ovalt, lengre enn bredt, antennene trådformede. Beina er nokså korte og kraftige. Bakerst har de to korte haletråder.
Hannene har gjerne to par smale, membranøse vinger, hunnene er vingeløse.


== Levevis ==


== Utbredelse ==
Familien er utbredt i varme områder over det meste av verden.


== Systematisk inndeling / europeiske arter ==
Det er beskrevet ca. 125 arter fordelt på 25 nålevende slekter, dessuten en del utdødde arter.

Insekter, Hexapoda
Egentlige insekter, Dicondylia
"Nyvinger", Neoptera
Ordenen spinnfotinger, Embioptera (Embidiina)
Familien Embiidae
Apterembia cercocyrta (Krauss, 1911) – Sør-Afrika
Arabembia biarmata Ross, 1981 – Saudi-Arabia
Slekten Archembia – 6 arter, Sør-Amerika
Berlandiella errans Davis, 1939 – Guinea-Bissau
Brachypterembia moreliensis Ross, 1984 – Mexico
Burmitembia venosa Cockerell, 1919 – fossil art fra Burma
Slekten Calamoclostes – 2 arter, Sør-Amerika
Cleomia guareschi Stefani, 1953 – kjent fra Sardinia og Mallorca
Conicercembia tepicensis Ross, 1984 – Mexico
Slekten Dihybocercus – 7 arter, Afrika
Dinembia ferruginea Davis, 1939 – Kongo
Slekten Donaconethis – 3 arter, Afrika
Electroembia antiqua (Pictet, 1854) – fossil art fra baltisk rav
Slekten Embia Latreille, 1825 – 60 arter, i Europa:
Embia amadorae Ross, 1966
Embia cynthiae Fontana, 2002
Embia fuentei Navás, 1918
Embia girolamii Fontana, 2001
Embia nuragica Stefani, 1953
Embia ramburi Rimski-Korsakow, 1905
Embia savignyi Westwood, 1837
Embia tyrrhenica Stefani, 1953
Slekten Embolyntha – 3 arter, Sør-Amerika
Enveja bequaerti Navás, 1916 – Kongo
Lithembia florissantensis (Cockerell, 1901) – fossil art, Colorado
Slekten Machadoembia – 2 arter, Afrika
Slekten Metembia – 2 arter, India
Microembia rugosifrons Ross, 1944 – Peru
Slekten Neorhagadochir – 2 arter, Mellom-Amerika
Slekten Pachylembia – 3 arter, Mexico
Parachirembia brunnea Ross, 1951 – Ghana
Slekten Pararhagadochir – 12 arter, Sør-Amerika
Parembia persica (McLachlan, 1877) – Asia og Afrika
Parthenembia reclusa Ross, 1960 – Kongo
Slekten Pseudembia – 6 arter, India
Rhagadochir beauxii Davis – Uganda
Slekten Scelembia – 4 arter, Afrika


== Kilder ==
Liste over verdens spinnfotinger


== Eksterne lenker ==
(en) Embiidae i Global Biodiversity Information Facility 
(en) Embiidae hos Fauna Europaea 
(en) Embiidae hos Fossilworks 
(en) Embiidae hos NCBI 
(en) Kategori:Embiidae – bilder, video eller lyd på Wikimedia Commons 
Embiidae – detaljert informasjon på Wikispecies 
Norsk entomologisk forening – Norsk entomologisk forening, En forening for og om Insekter.
Arild Hermstad

Arild Hermstad (født 15. oktober 1966 i Bergen) er en norsk politiker. Fra 26. november 2022 er han leder i Miljøpartiet De Grønne (MDG).Hermstad ble valgt til MDGs nestleder på landsmøtet 25. april 2020. I perioden 2018–2020 var han partiets nasjonale talsperson sammen med Une Bastholm. Fra 2. januar 2020 til 9. mars 2021 var han vikarierende byråd i Oslo, dels for miljø og samferdsel, dels for byutviking.I stortingsvalget 2017 og stortingsvalget 2021 var han Miljøpartiet De Grønnes førstekandidat i Hordaland. Hermstad har tidligere arbeidet i bank, som brigadekoordinator i Latin-Amerika, med lokalt miljøarbeid i Bergen og i Raftostiftelsen. Han var leder for Framtiden i våre hender fra 2001 til 2017.


== Utdannelse og privatliv ==
Hermstad har hovedfag i samfunnsgeografi ved Universitetet i Bergen og to års studier i økonomi ved Norges Handelshøyskole.
Hermstad har vært styreleder i Syklistenes Landsforening siden 2013. Han er bosatt i Oslo med kone og to barn.


== Referanser ==


== Eksterne lenker ==
(en) Arild Hermstad – kategori av bilder, video eller lyd på Commons 
(no) Arild Hermstad på Twitter 
(no) Arild Hermstad på Facebook
Takk for boken-medaljen

Takk for boken-medaljen (finsk Kiitos kirjasta-mitali) er en finsk litteraturpris som siden 1966 er utdelt av den finske bokhandlerforbundet Kirjakauppaliitto, foreningen Libro og Finlands biblioteksforening.
Prisen deles ut til en finsk forfatter som i det foregående år har gitt ut et spesielt stimulerende skjønnlitterært verk på finsk eller svensk.


== Liste over prisvinnere ==


== Referanser ==


== Eksterne lenker ==
Tack för boken –medaljen hos Akademiska bokhandeln
Ekenäs landkommune

Ekenäs landkommune (svensk: Ekenäs landskommun, finsk: Tammisaaren maalaiskunta) er en tidligere kommune i landskapet Nyland i Finland.
Kommunen hadde 2 183 innbyggere i 1973. Ekenäs landkommune var en tospråklig kommune med svensk som majoritetsspråk (88 % svensktalende i 1960).Ekenäs landkommune og hoveddelen av Snappertuna ble slått sammen med Ekenäs by i 1977. Etter kommunesammenslåingen i 2009 er Ekenäs en del av den nydannede kommunen Raseborg.


== Referanser ==
Karis landkommune

Karis landkommune (svensk: Karis landskommun, finsk: Karjaan maalaiskunta) er en tidligere kommune i landskapet Nyland i Finland.
Kommunen hadde 2 692 innbyggere i 1963. Karis landkommune var en tospråklig kommune med svensk som majoritetsspråk (81,5 % svensktalende i 1960).
Karis landkommune ble slått sammen med Karis «köping» i 1969. Etter kommunesammenslåingen i 2009 er Karis en del av den nydannede kommunen Raseborg.
Café Central

Café Central er en kafé og restaurant i Wien. Den er lokalisert i Herrengasse 14 i byens sentrum, og er et av de fremste eksemplene på den særskilte wienerske kafékulturen, og er en populær turistattraksjon.
Kafeen ble startet i 1860, og mot slutten av 1800-tallet ble den et viktig møtested for byens intellektuelle. Personligheter som Sigmund Freud, Peter Altenberg, Theodor Herzl, Hugo von Hofmannsthal, Adolf Loos og Leo Trotskij var blant stamgjestene. Representanter for den filosofiske retningen som kalles logisk positivisme hadde også møter her før første verdenskrig.
Central var i en periode etter andre verdenskrig stengt, men ble gjenåpnet i 1975 i nyoppussede lokaler i nærheten av den opprinnelige beliggenheten.


== Eksterne lenker ==
(en) Offisielt nettsted 
(en) Café Central, Vienna – kategori av bilder, video eller lyd på Commons
Borgå landkommune

Borgå landkommune (svensk: Borgå landskommun, finsk: Porvoon maalaiskunta) er en tidligere kommune i landskapet Nyland i Finland.
Kommunen hadde 22 061 innbyggere i 1992. Borgå landkommune var en tospråklig kommune. Svensk var lenge majoritetsspråk (62 % svensktalende i 1960), men de siste årene var finsk majoritetsspråk (39,3 % svensktalende i 1987).
Borgå landkommune  ble slått sammen med Borgå by i 1997.


== Eksterne lenker ==
Uppslagsverket Finland, Borgå landskommun
Liste over fornavn som er palindromer

Dette er en liste over fornavn som er palindromer.

Aalaa
Aba
Abba
Abeba
Abiba
Acca
Ada
Adda
Aea
Aegea
Afafa
Afifa
Aga
Aia
Aidia
Aikia
Ailia
Aissia
Aja
Alala
Aleela
Alla
Alula
Ama
Amma
Ana
Anana
Angna
Anina
Anna
Anona
Ara
Ardra
Arora
Arra
Asa
Asisa
Assa
Ata
Atta
Aujua
Ava
Aviva
Awa
Aya
Ayya
Aza
Azeeza
Aziza
Azza
Bab
Beb
Bob
Bub
Cec
Cidic
Coc
Cuc
Dod
Ebbe
Ebe
Ece
Ede
Edewede
Eevee
Ekke
Ele
Elle
Emme
Ene
Ere
Esse
Ette
Eve
Evve
Eze
Gig
Gog
Habibah
Haeleah
Halah
Hanah
Hannah
Harrah
Hayah
Hoh
Ibi
Iddi
Idi
Ifi
Iggi
Iki
Ikki
Ili
Ini
Iri
Isi
Iti
Ivi
Kanak
Kerek
Kinnik
Kuhuk
Kuruk
Lal
Laral
Laval
Lehel
Lel
Level
Lil
Lol
Maram
Masam
Mem
Mim
Naijian
Nalan
Naman
Nan
Naran
Natan
Navan
Nayan
Nefen
Nen
Nenen
Nennen
Neven
Nin
Ninin
Nitin
Non
Noon
Nun
Odo
Okko
Onno
Ono
Oro
Ororo
Otato
Oto
Otto
Pep
Pip
Rafar
Ramar
Reidier
Reinier
Rodor
Ror
Sabas
Sahas
Saras
Savas
Sávvas
Sebes
Sos
Staats
Sus
Sys
Søs
Talat
Tat
Tiit
Tit
Tot
Turi-rut
Tut
Ulu
Viv
Zez
Ziz
Louise Augusta av Danmark

Louise Augusta av Danmark (født 7. juli 1771 på Hirschholm slott, død 13. januar 1843 på Augustenborg slott) var en dansk prinsesse.
Hun var offisielt datter av kong Christian VII og dronning Caroline Mathilde, men det antas at hennes biologiske far var Johann Friedrich Struensee. 100 % sikker kan man imidlertid ikke være. Forfatteren Amdisen skriver at det er flere motstridende kilder når det gjelder å kunne fastslå farskapet. Etter at Struensee ble styrtet og Caroline Mathilde arrestert og plassert på Kronborg sammen med Louise Augusta, ville hun ha barnet med seg i eksil og sa til sin forsvarer Peter Uldall at Louise Augusta ikke hadde noen forbindelser med den danske kongefamilien. Det kan allikevel ikke legges vekt på dette utsagnet ettersom hun på det tidspunktet var desperat og prøvde i det lengste å få beholde i det minste det ene barnet sitt.Louise Augusta ble portrettert av maleren Jens Juel rundt 1790 og er svært lik Struensee på dette maleriet uten at dette på noen måte kan tas som bevis for at han var faren.Louise Augusta gikk under den lite flatterende betegnelsen, «la Petite Struensee». Prinsessen lystes allikevel i «kull og kjønn», det vil si, at kongen anerkjenner farskapet. Det var en skjebnens ironi at Louise Augustas datter Caroline Amalie ble dronning av Danmark ved sitt ekteskap med den senere Christian VIII / Christian Frederik, dermed kom Struensees ene barnebarn på den danske tronen.
Louise Augusta giftet seg den 27. mai 1786  med Fredrik Kristian II av Holstein-Augustenburg og ble etter giftemålet titulert hertuginne av Augustenborg.
Paret fikk tre barn:

Caroline Amalie (1796–1881), 1839-48 dronning av Danmark, gift med Christian Frederik
Christian August (1798–1869), fra 1814-52 hertug av Augustenborg, gift 1820 med komtesse Louise Sofie Danneskjold-Samsøe (1796–1867).
Frederik (1800–1865), fra 1832-51 prins av Nør, gift 1. gang 1829 med komtesse Henriette Danneskiold-Samsøe (1806–58), gift 2. gang 1864 med ms. Lee (amerikaner).


== Referanser ==


== Litteratur ==
Asser Amdisen: Til nytte og fornøjelse, Akademisk Forlag A/S, 2002, ISBN 87-5-003730-7
Bramsen, Bo (1985). Ferdinand og Caroline : en beretning om prinsen, der nødig ville være konge af Danmark (dansk) (4. utg.). København: Nordiske Landes Bogforlag. ISBN 8787439220. 
Maria Helleberg: «Kærlighedsbarn, bind 1 og 2». Samleren 2002.


== Eksterne lenker ==
(en) Louise Augusta of Denmark – kategori av bilder, video eller lyd på Commons 
Biografi i Dansk Kvindebiografisk leksikon
Sydneshaugen

Sydneshaugen er området mellom Muséplassen og Dragefjellet i strøket Sydnes i Bergen sentrum. Her ligger Bergen Museums kulturhistoriske avdeling, Bergen Sjøfartsmuseum, Fastings Minde, Johanneskirken, Universitetsbiblioteket i Bergen, Universitetet i Bergens humanistiske fakultet og bygårder. Her ligger også Sydneshaugen skole som nå brukes av universitetet. Sydnæs Bataljon har eksersis i Vinjes gate som ligger helt inntil skolen.
Området var på 1800-tallet mye brukt av byens befolkning til rekreasjon, og her ble også byens St. Hansbål brent.


== Eksterne lenker ==
Bergen byleksikon på nett, om Sydneshaugen (område)
Martens, Johanne: Litteratur om Bergen En bibliografi : Fra de eldste tider til og med 1973
Kinas riksvei 103

Kinas riksvei 103 (G103 eller Guodao 103) er en vei langs Nordkinas travleste trafikkorridor mellom Beijing og Tianjin. Den fører fra Beijing til bydistriktet Tongzhou og så gjennom Tianjins sentrum og ut til kysten og distriktet Tanggu. Hele traseen er ca. 150 km lang.
Den er den korteste av Kinas riksveier.


== Rute og distanser ==
Wuqing

Wuqing (kinesisk: 武清区; pinyin: Wǔqīng Qū) er et bydistrikt i byprovinsen Tianjin i Folkerepublikken Kina. Det ligger nordvest for sentrum. I 1999 talte det 798 489 innbyggere.


== Samferdsel ==
Kinas riksvei 103 løper gjennom Wuqing på sin vei fra Beijing og ned til kysten ved Tanggu ved Gulehavet.


== Referanser ==
Lojo kommune

For byen med samme navn, se Lojo.Lojo kommune (svensk: Lojo kommun, finsk: Lohjan kunta), før 1977 Lojo landkommune (svensk: Lojo landskommun, finsk: Lohjan maalaiskunta), er en tidligere kommune i landskapet Nyland i Finland.
Kommunen hadde 18 783 innbyggere i 1992. Lojo kommune var en tospråklig kommune med finsk som majoritetsspråk (andel svensktalende var 16,5 % i 1960 og 7 % i 1987).
Lojo kommune ble slått sammen med Lojo by i 1997.
Gulbarga

Gulbarga eller Kalburgi (kannada: ಕಲಬುರ್ಗಿ (ಗುಲ್ಬರ್ಗ), urdu: گلبرگہ) er en by i distriktet Gulbarga i den indiske delstaten Karnataka. Det er administrasjonssentrum i distriktet med samme navn, samt hovedkvarteret for Gulbarga divisjon. Tidligere var byen en del av nizam-staten i Hyderabad. Gulbarga ligger 120 km fra Bijapur, 200 km vest for Hyderabad og 613 km nord for Bangalore, og er godt forbundet med veier til Bijapur, Hyderabad, Solapur og Bidar. En jernbanelinje forbinder den sørlige delen av India til Mumbai og Delhi, og går gjennom Gulbarga. Byen er handelssenter ved jernbanen mellom Mumbai og Chennai. 
I perioden 1347–1432 var Gulbarga hovedstad for selvstendige dynastier. Byen har flere historiske monumenter og bygninger fra byens storhetstid på 1300-tallet, blant annet et fort med 15 tårn og stor moské fra 1367. Moskéen ble bygget etter den i Córdoba som forbilde. Byen var i perioden 1347–1424 hovedstad i kongedømmet Bahmani. Byen er også Bahmani-dynastiets gravplass og mye mer. Byen inngikk i britisk kolonitid i delstaten Hyderabad. Byen huser ellers et stort bibliotek.


== Geografi ==
Gulbarga ligger på høylandet Deccan i en gjennomsnittlig høyde av 455 moh. To av de eldste bygningene i byen er Khwaja Bandenawaz Dargah og Sheikh Roza Dargah. Det er mange fine templer i og rundt Gulbarga. Blant disse har man Dattatrya-templet (Ganagapur), Sharanabasaveshwar-templet (Gulbarga), Shri Hulakantheshwar-templet (Herur B.) og Ghathargi Bhagamma-templet. Disse tre templene ligger på bredden av Bhima-elven.  


== Klima ==
Været i Gulbarga består av tre hovedsesonger. Sommeren varer fra sent i februar til midten av juni, og temperaturen varierer vanligvis mellom 40 og 46 °C. Gulbarga har dermed en veldig varm sommer, med temperaturer opp imot 50 °C enkelte ganger. Deretter kommer sørvest-monsunen som varer fra midten av juni til sent i september. Temperaturene varierer mellom 27 og 34 °C. Vinteren har tørt vær, og varer frem til midten av januar. Temperaturene pleier å ligge mellom 10 og 26 °C.


== Demografi ==
Ifølge folketellingen i 2001 hadde Gulbarga 427 929 innbyggere. Av dette befolkningstallet utgjorde 52 % menn og 48 % kvinner. Gjennomsnittlig lesekyndighet i byen var 67 %, noe som var høyere enn landsgjennomsnittet på 59,5 %. Mannlig lesekyndighet var 73 % og kvinnelig lesekyndighet bare 60 %. 13 % av befolkningen var barn under 6 år. 
Kannada er det offisielle språket og blir talt av majoriteten i distriktet, men det mest talte språket i selve byen er urdu. Engelsk blir også brukt, og forstås av mange. Hinduisme og islam er de to religionene som har flest tilhengere i byen. Urdukulturen i Gulbarga ligner mye på den i Hyderabad. Til og med kannadaspråket som blir talt her er påvirket av hyderabadi (deccani) urdu. I byen bor det også mange marathifolk. 


== Eksterne lenker ==
Byens offisielle nettside (engelsk)
Gulbarga-City.weebly.com (engelsk)
Yanam (by)

Yanam (telugu  యానాం, fransk Yanaon) er en by og et distrikt i det indiske forbundsterritoriet Puducherry (tidligere Pondichery). Yanam var tidligere en fransk koloni som ble overført til India i 1954 sammen med de andre byene som utgjør forbundsterritoriet Puducherry. Yanam utgjør en 30 km² stor eksklave i distriktet East Godavari i delstaten Andhra Pradesh.


== Geografi ==
Yanam ligger 14 km fra kysten mot Bengalbukta, langs bredden til elva Godavari. Territoriet til distriktet Yanam sammenfaller med det til byen, og dekker 30 km²; i tillegg til selve byen regnes også seks landsbyer til Yanam. Byen Puducherry, hovedstaden i forbundterritoriet Puducherry, ligger rundt 870 km sør for Yanam.


== Historie ==

Det franske ostindiske kompani oppretta en handelspost i Yanam i 1723. Denne ble avvikla fire år senere, men gjenåpna i 1743. Som et resultat av Parisfreden i 1763 overga Frankrike de fleste av sine indiske kolonier til Storbritannia. Yanam forble fransk, og ble del av Fransk India. Under Napoleonskrigene var Yanam under britisk okkupasjon mellom 1793 og 1802, og igjen fra 1803 fram til slutten av krigene 1815. India ble selvstendig fra Storbritannia i 1947, og Fransk India ble en del av India som Puducherry i 1954.


== Befolkning ==
Av de 31 000 innbyggerne snakker de fleste telugu, og noen tamilsk. De jure er fransk offisielt språk i byen, men de facto er det telugu. Ifølge folketellinga fra 2001 er 51 % av byen innbyggere menn og 49 % kvinner. Lesekyndigheten lå på 64 %, hvilket er høyere enn landsgjennomsnittet på 59,5 %. Lesekyndigheten blant menn var på 68 %, og på 60 % blant kvinner. 14 % av innbyggerne i Yanam er barn under 6 år.


== Referanser ==